Tyro

Tyro alebo Tyró (starogr. Τυρώ – Tyró, ) je v gréckej mytológii dcéra tesálskeho kráľa Salmónea a jeho manželky Alkidiky.

Tyro sa zamilovala do riečneho boha Enipea, čo zneužil boh morí Poseidón.Diodoros, Bibliotheca historia, 4,68,3. Zviedol ju v podobe EnipeaApollodoros, Kronika, 1,9,8. a ona mu po patričnom čase porodila dvojičky Pelia a Nélea. Medzitým jej matka Alkidiké zomrela a jej otec sa oženil so Siderou, krutou ženou, ktorá Tyre prikázala nemanželské deti pohodiť v horách. Opustené deti však našiel pastier, ktorý ich vychoval. Tyro sa potom stala manželkou iólskeho kráľa Kréthea a mala s ním synov Aisóna, Amythaóna a Fereta.  

Keď Pelias a Néleus dospeli, vyhľadali svoju matku Tyru a jej macochu Sideru, za to, že ju týrala zabili. Pelias neskôr zbavil Kréteovho nástupcu Aisóna trónu a keď sa jeho syn Iasón domáhal zákonného dedičstva trónu, Pelias mu ho prisľúbil, ak prinesie z ďalekej Kolchidy rúno zlatého barana a tak dal podnet k slávnej výprave Argonautov. 

 Referencie a bibliografia 

Kategória:Postavy gréckej mytológie